Walter Dornberger
Store norske leksikon,Teknologi og industri,Transport,Luftfart,Biografier i luftfart
Walter Dornberger var en tysk rakettforsker. Han ledet konstruksjonen av det tyske ballistiske missilet V-2 under andre verdenskrig, og etter krigen var han konsulent for det amerikanske flyvåpenet og var tilknyttet flyprodusenten Bell Aircraft Corporation.
Karriere Dornberger var utdannet maskiningeniør. Fra 1937 var han leder for forsøksanleggene i Peenemünde, og under andre verdenskrig var han sjef for det tyske rakettvåpenprogrammet. Han emigrerte til USA i 1947, og arbeidet som konsulent for det amerikanske flyvåpenet. Fra 1950 var Dornberger tilknyttet Bell Aircraft Corporation, hvor han var visepresident fra 1959 til 1965. Dornberger var også involvert i X-20 «Dyna-Soar»; en forgjenger til det amerikanske romfergeprogrammet. Forfatterskap Dornberger publiserte i 1954 boken V-2 om sin rolle i det tyske missilprogrammet. Les mer i Store norske leksikon V – tysk forkortelse